cyanic-selkie/wikianc huggingface dataset:
কম্পিউটার বিজ্ঞান ও প্রকৌশল
একাডেমিক কোর্স
সিএসই প্রোগ্রামে তাত্ত্বিক কম্পিউটার বিজ্ঞানের মূল বিষয়গুলিও অন্তর্ভুক্ত থাকে যেমন গণনার তত্ত্ব, সংখ্যাসূচক পদ্ধতি, মেশিন লার্নিং, প্রোগ্রামিং তত্ত্ব এবং কম্পিউটার প্যারাডাইম প্রভৃতি। আধুনিক একাডেমিক প্রোগ্রামগুলি ইমেজ প্রসেসিং, ডেটা সায়েন্স, রোবোটিক্স, বায়ো-অনুপ্রাণিত কম্পিউটিং, কম্পিউটেশনাল বায়োলজি, স্বায়ত্তশাসিত কম্পিউটিং এবং কৃত্রিম বুদ্ধিমত্তার মতো উদীয়মান কম্পিউটিং ক্ষেত্রগুলিকেও অন্তর্ভুক্ত করে৷
উপরের সিএসই ক্ষেত্রগুলির বেশিরভাগের জন্য প্রাথমিক গাণিতিক জ্ঞানের প্রয়োজন হয়, তাই অধ্যয়নের প্রথম বছরে গাণিতিক কোর্সের প্রাধান্য থাকে, প্রাথমিকভাবে বিচ্ছিন্ন গণিত, গাণিতিক বিশ্লেষণ, রৈখিক বীজগণিত, সম্ভাব্যতা, এবং পরিসংখ্যান, সেইসাথে বৈদ্যুতিক এবং ইলেকট্রনিক ইঞ্জিনিয়ারিং, পদার্থবিদ্যার মৌলিক বিষয়গুলি, ক্ষেত্র তত্ত্ব, এবং ইলেক্ট্রোম্যাগনেটিজম প্রভৃতি। কম্পিউটার বিজ্ঞান প্রকৌশলী পড়ার জন্য এসমস্ত বিষয়ে ধারণার প্রয়োজন হয়।
হোয়াইট হাউস ইফতার ডিনার
হোয়াইট হাউসে ইফতারের ডিনার হচ্ছে একটি বার্ষিক সংবর্ধনা অনুষ্ঠান যা আমেরিকার রাষ্ট্রপতি এবং ফার্স্ট লেডি কর্তৃক মুসলিমদের সাথে রমজান মাস উদযাপনের জন্য হোয়াইট হাউসে অনুষ্ঠিত হয়। এটি বার্ষিক ঐতিহ্য হিসেবে ১৯৯৬ সালে শুরু হয় যখন হিলারি ক্লিনটন একটি রমজানের ঈদের নৈশভোজ উদযাপনের আয়োজন করেন। অভ্যর্থনার আধুনিক সংস্করণ হিসেবে রাজনীতিবিদ, সম্প্রদায়ের নেতৃবৃন্দ ও শিক্ষার্থীসহ মুসলিম মার্কিনী সম্প্রদায়ের বিশিষ্ট সদস্যদেরকে নিমন্ত্রণ করা হয়।
থমাস জেফারসন প্রথম বার্বারি যুদ্ধের সময়, ১৮০৫ সালের ৯ই ডিসেম্বর তিউনিসের বেইলিকের দূত সিদি সোলিমান মেলিমেলিকে আমন্ত্রণ করার সময় প্রথম হোয়াইট হাউসে নৈশভোজের আয়োজন করেছিলেন। জেফারসন সিডি সোলিমান মেলিমেলির রমজান ঐতিহ্যের সাথে সামঞ্জস্য রেখে সূর্যাস্তের পর খাবারের সময়কে প্রাধান্য দিয়েছিলেন।
বার্ষিক আয়োজন
রাষ্ট্রপতি বিল ক্লিনটন ঐতিহ্যটি অব্যাহত রেখেছিলেন, যেমনটি জর্জ ডব্লিউ. বুশ ২০০১ সালে হোয়াইট হাউসে ইফতারের আয়োজন করেছিলেন। বুশ পরবর্তীকালে তার দু'বারের মেয়াদকালে প্রতি বছর নৈশভোজের আয়োজন চালিয়ে যান। বারাক ওবামা ২০০৯ সালে তার প্রথম রমজান ইফতারের আয়োজন করেছিলেন এবং পরবর্তীকালে তার রাষ্ট্রপতি মেয়াদের প্রত্যেক বছর তা অব্যাহত রাখেন।
২০১৭ সালে, ডোনাল্ড ট্রাম্প হোয়াইট হাউসে ইফতার আয়োজনকে অপছন্দ করে দুই দশক ধরে চলে আসা হোয়াইট হাউসের ঐতিহ্যকে ভেঙেছিলেন। ৬ জুন, ২০১৮ সালে ডোনাল্ড ট্রাম্প হোয়াইট হাউসে ইফতারের আয়োজন করে ঐতিহ্যটি পুনরায় চালু করেছিলেন, এবং ২০১৯ সালের ১৩ই মে, হোয়াইট হাউসে একটি ইফতার অনুষ্ঠান আয়োজন করা হয়।
তেলেফনিকা
তেলেফনিকা (Telefónica, S.A.) একটি স্পেনীয় টেলিযোগাযোগ কোম্পানি। এটি বিশ্বের বৃহত্তম স্থায়ী-সংযোগ এবং মোবাইল টেলিযোগাযোগ কোম্পানিগুলির একটি। গ্রাহকসংখ্যার ভিত্তিতে এটি বিশ্বের ৩য় বৃহত্তম সংস্থা। কেবল চায়না মোবাইল এবং ভোডাফোন এক্ষেত্রে তেলেফনিকার চেয়ে এগিয়ে আছে। বাজার মূল্যের দিক থেকে এটি চায়না মোবাইল, এটিঅ্যান্ডটি ও ভোডাফোনের পরেই ৪র্থ স্থানে অবস্থিত।
তেলেফনিকা ১৯২৪ সালে সরকারী কোম্পানি হিসেবে প্রতিষ্ঠিত হয়। তখন এটি ছিল স্পেনের একমাত্র টেলিযোগাযোগ কোম্পানি। ১৯৯৭ সালে স্পেনীয় সরকার এটিকে বেসরকারী খাতে ছেড়ে দেয়। বর্তমানে এটি স্পেনের টেলিযোগাযোগ বাজারের তিন-চতুর্থাংশ নিয়ন্ত্রণ করে।
২০১৩–১৪ নিউজিল্যান্ড ক্রিকেট দলের বাংলাদেশ সফর
নিউজিল্যান্ড জাতীয় ক্রিকেট দল ৪ অক্টোবর, ২০১৩ তারিখ থেকে ৬ নভেম্বর, ২০১৩ তারিখ পর্যন্ত বাংলাদেশ সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট ও একটি টুয়েন্টি২০ আন্তর্জাতিক খেলায় বাংলাদেশ জাতীয় ক্রিকেট দলের মুখোমুখি হয়।
পূর্ব নুসা তেঙ্গারা
মুসলিম সংখ্যাগরিষ্ঠ ইন্দোনেশিয়ার তিনটি খৃষ্টান সংখ্যাগরিষ্ঠ প্রদেশের একটি পূর্ব নুসা তেঙ্গারা এবং একমাত্র ক্যাথলিক সংখ্যাগরিষ্ঠ প্রদেশ। ছোটবড় প্রায় ৫০০ দ্বীপ নিয়ে গঠিত এই প্রদেশের বড় তিনটি দ্বীপ সুম্বা, ফ্লোরেন্স এবং তিমুর দ্বীপের পশ্চিমাংশ। উল্লেখ্য তিমুর দ্বীপের পুর্বাংশ ২০০২ সালে স্বাধীনতা অর্জনের পর এখন তিমুর লিস্তি নামে পরিচিত। ইন্দোনেশিয়ার সবচেয়ে অনুন্নত প্রদেশের একটি এই প্রদেশ।
তিমুর দ্বীপে অবস্থিত বন্দর শহর কুপাঙ্গ এই প্রদেশের রাজধানী। প্রশান্ত মহাসাগরের তীরে অবস্থিত এই শহর থেকে অষ্ট্রেলিয়ার দুরত্ব কমবেশি ৫০০ কিলোমিটার। প্রদেশের আয়তন ৪৭,২৪৫.৮২ কিমি স্কয়ার। ২০১০ এর আদমশুমারিতে এর জনসংখ্যা ছিল ৪,৬৮৮৩,৮২। ২০১৪ সালের জানুয়ারিতে জনসংখ্যার আনুষ্ঠানিক অনুমান ছিল ৫,০৭০,৭৪৬। এখানে পর্যটন বাড়ছে।এখানকার সর্বাধিক পরিচিত আকর্ষণগুলি হল লাবুয়ান বাজো, কোমাডো ন্যাশনাল পার্ক এবং মাউন্ট কেলিমুটু।
প্রাদেশিক সরকার
এটি পূর্ব নুশা টেংগারার গভর্নরদের তালিকাঃ
পর্যটন
alt=|220x220পিক্সেল কোমোডো ড্রাগন এই প্রদেশে বাস করে।যা একটি বিশাল প্রজাতির টিকটিকি।  alt=|220x220পিক্সেল কেলিমুটুর অন্যতম এক গর্ত হ্রদ alt=|220x220পিক্সেল পশ্চিম সুম্বার ঐতিহ্যবাহী সুম্বানিজ বাড়ি
ইন্দুপ্রকাশ
ইন্দু প্রকাশ ১৮০০-এর দশকের শেষের দিকে এবং ১৯০০-এর দশকের প্রথম দিকে বোম্বে থেকে প্রকাশিত একটি অ্যাংলো-মারাঠি সাময়িকী ছিল। ১৮৬২ সালে বিষ্ণু পরশুরাম পণ্ডিত দ্বারা প্রতিষ্ঠিত, এটি একটি সাপ্তাহিক দ্বি-ভাষিক সাময়িকী হিসাবে প্রকাশিত হয়েছিল এবং প্রায়শই ভারতীয় স্বাধীনতা আন্দোলন এবং ব্রিটিশ ঔপনিবেশিক শাসনের সমালোচনাকে সমর্থনকারী নিবন্ধগুলি ধারণ করে। পরে তা লোকমান্যে একীভূত হয়। ইন্দুপ্রকাশের সাফল্যে রানাডে, তেলাং, চন্দোয়ারাকর, পার্বতে জড়িত ছিলেন। কেজি দেশপান্ডে যিনি ইন্দুপ্রকাশের দায়িত্বে ছিলেন, তিনি শ্রী অরবিন্দকে বর্তমান রাজনৈতিক পরিস্থিতি সম্পর্কে লিখতে অনুরোধ করেছিলেন। অরবিন্দ ঘোষ "পুরোনোদের জন্য নতুন প্রদীপ" শিরোনামে একটি জ্বলন্ত নিবন্ধ লিখতে শুরু করেছিলেন যেখানে তিনি কংগ্রেসের মধ্যপন্থী নীতির কঠোর সমালোচনা করেন।
পত্রিকার নামের অর্থ বাংলায় জ্যোৎস্না।
খাদিজা তুল কুবরা
খাদিজা তুল কুবরা (জন্ম: ৩০ জানুয়ারি ১৯৯৫, বগুড়া) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান এবং ডানহাতি অফ ব্রেক বোলার।
প্রাথমিক জীবন
খাদিজা বাংলাদেশের বগুড়া জেলায় ১৯৯৫ সালের ৩০ জানুয়ারি জন্মগ্রহণ করেন।
একদিনের আন্তর্জাতিক
খাদিজার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
খাদিজার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
পেনাল্টি বাক্স
থাম্ব|300x300পিক্সেল|পেনাল্টি অঞ্চল চিহ্নিতকারী রেখাসহ পেনাল্টি বাক্স এবং গোলপোস্টের সাথে সমান্তরালে অংকিত পেনাল্টি বৃত্তচাপের চিত্র। ক্ষুদ্রতর রেখাঙ্কিত বাক্সটিকে প্রায়শই ৬-গজ বাক্স নামে অভিহিত করা হয়ে থাকে। পেনাল্টি অঞ্চল বা ১৮-গজ বাক্স (সচরাচর পেনাল্টি বাক্স বা শুধুমাত্র বক্স/বাক্স নামেও অভিহিত) হচ্ছে ফুটবল মাঠের একটি সুনির্দিষ্ট এলাকা। এটি আয়তাকার ও উভয় প্রান্তের গোল হতে দুই পাশে এবং সামনের দিকে পর্যন্ত বিস্তৃত থাকে। পেনাল্টি অঞ্চলের ভেতর, গোলের রেখার কেন্দ্রবিন্দু থেকে  দূরত্বে, একটি পেনাল্টি স্পট বা বিন্দু থাকে। একটি পেনাল্টি বৃত্তচাপ পেনাল্টি অঞ্চলের সাথে সংযুক্ত থাকে, যা পেনাল্টি বিন্দু থেকে  পর্যন্ত এলাকাকে পরিবেষ্টিত করে রাখে। এই বৃত্তচাপ অবশ্য পেনাল্টি অঞ্চলের অন্তর্ভুক্ত নয়; শুধুমাত্র পেনাল্টি কিক নেওয়ার সময়ই এর গুরুত্ব থাকে।
পেনাল্টি বাক্সের মধ্যে আরেকটি ক্ষুদ্রতর আয়তাকার অঞ্চল বিদ্যমান থাকে, যা গোল অঞ্চল (চলিত ভাষায় "৬-গজ বাক্স" নামে পরিচিত) হিসেবে পরিচিত। এটি উভয় গোলপোস্ট থেকে দূরে, গোল-লাইনের ওপর লম্বভাবে অংকিত দুটি রেখা, এবং গোল-লাইন থেকে পিচের ভেতরের দিকে ৬-গজ দূরে, সমান্তরালভাবে অংকিত আরেকটি রেখা দ্বারা সীমাবদ্ধ এলাকা। গোল-কিক ও রক্ষণভাগের অনুকূলে প্রদত্ত যে কোন ফ্রি-কিক গোল অঞ্চলের ভেতরের যেকোন বিন্দু থেকে নেওয়া যায়। গোল অঞ্চলের ভেতর আক্রমণকারী দলের অনুকূলে কোন পরোক্ষ ফ্রি-কিক প্রদান করা হলে, যেখানে ফাউল করা হয়েছে তার নিকটতম যে বিন্দু গোল-লাইনের ("৬-গজ রেখা") সাথে সমান্তরাল রেখায় অবস্থিত থাকে, সেখানে থেকে নেওয়া হয়; তার চেয়ে নিকটতর কোন বিন্দু থেকে নেওয়া নিয়ম বহির্ভূত। একইভাবে, ৬-গজ রেখা থেকে গোল-লাইনের আরও কাছে থেকে যেসব ড্রপ-বল ঘটার কথা, সেগুলোও এই বিন্দুতে নেওয়া হয়।
পূর্বে, পেনাল্টি অঞ্চলগুলো মাঠের প্রস্থের সমান প্রশস্ত ছিল, কিন্তু ১৯০১ সাল থেকে তা বর্তমান মাপে কমিয়ে আনা হয়।
পেনাল্টি বাক্সের ভূমিকা
বাম|থাম্ব|একটি ফুটবল মাঠের রেখাচিত্র; মাঠের উভয় প্রান্তে, গোলপোস্ট পরিবেষ্টনকারী বৃহত্তর আয়তক্ষেত্রটি হচ্ছে পেনাল্টি বাক্স|300x300পিক্সেল থাম্ব|পেনাল্টি বাক্সের ভেতর, পেনাল্টি বিন্দু থেকে একজন খেলোয়াড় পেনাল্টি কিক নিচ্ছেন|300x300পিক্সেল পেনাল্টি বাক্সের ভেতর রক্ষণভাগের যে সব ফাউলের শাস্তি হিসেবে প্রত্যক্ষ ফ্রি-কিক দেওয়া যায় (যেমন- হাত দিয়ে বল ধরা ও অধিকাংশ শারীরিক ফাউল), সেসব ফাউলের জন্য শাস্তি হিসেবে পেনাল্টি কিক দেওয়ার বিধান রয়েছে। পেনাল্টি বিন্দু থেকে পেনাল্টি কিক নেওয়া হয়। পেনাল্টি বিন্দুটি গোল-লাইন থেকে দূরে অবস্থিত।
পেনাল্টি বাক্সের অন্যান্য প্রয়োজনীয়তার মধ্যে রয়েছে:
খেলা চলাকালীন
কোন খেলার অধিকাংশ সময়জুড়েই, শুধুমাত্র গোলরক্ষক পেনাল্টি বাক্সে অবস্থান করেন। আক্রমণকারী দলের লক্ষ্য থাকে নিজ দলের খেলোয়াড় সহ বল নিয়ে প্রতিপক্ষের পেনাল্টি অঞ্চলে ঢুকে পড়া। পেশাদার ফুটবলের অধিকাংশ গোলই হয় পেনাল্টি বাক্সের ভেতর থেকে। সাধারণত, কোন সেট-পিস যেমন- কর্নার কিক নেওয়ার সময়, আক্রমণ ও রক্ষণভাগের অনেক খেলোয়াড় একত্রে পেনাল্টি অঞ্চলে অবস্থান নেয়, এবং অবৈধ হওয়া স্বত্বেও, প্রায়শই খেলোয়াড়দের ধস্তাধস্তি করতে দেখা যায়।
প্লাজমোডিয়াম
প্লাজমোডিয়াম (ইংরেজিতে: Plasmodium) একটি এককোষী সুকেন্দ্রিক জীবের গণ, যারা মেরুদণ্ডী প্রাণী এবং কীটপতঙ্গের মধ্যে বাধ্যতামূলক পরজীবী হিসেবে বসবাস করে।প্লাজমোডিয়াম প্রজাতির জীবনচক্রের ক্রমবিকাশ সংঘটিত হয় একটি রক্ত-খেকো কীট পোষকের ভিতর, যা পরবর্তীতে রক্ত পান করার সময় অন্য একটি মেরুদণ্ডী প্রাণীতে পরজীবীগুলো ঢুকিয়ে দেয়। মেরুদণ্ডী প্রাণীর রক্তপ্রবাহে প্রবেশ করে লোহিত রক্তকণিকাগুলোকে সংক্রমিত করার আগে পরজীবীগুলো তার দেহ টিস্যুতে (বেশির ভাগ ক্ষেত্রে যকৃতে) বিকাশলাভ করে। পোষক দেহের লোহিত রক্তকণিকা ধ্বংস হয়ে যাওয়ার কারণে রোগ সৃষ্টি হতে পারে, যা ম্যালেরিয়া নামে পরিচিত। চলমান সংক্রমণের সময়, একটি রক্ত-খেকো কীট (বেশিরভাগ ক্ষেত্রে মশা) অসুস্থ প্রাণীটিকে কামড় দিলে কিছু পরজীবী কীটের ভেতর প্রবেশ করে এবং এর ফলে পরজীবীর জীবনচক্র অব্যাহত থাকে।
প্লাজমোডিয়াম গণ এপিকমপ্লেক্সা পর্বের (Phylum Apicomplexa) একটি সদস্য। এপিকমপ্লেক্সা পর্ব পরজীবী ইউক্যারিওটসমূহের একটি বৃহৎ গোষ্ঠী নিয়ে গঠিত। প্লাজমোডিয়াম  গণ এপিকমপ্লেক্সা পর্বের মধ্যে বর্গ হেমোস্পোরিডা (Order Haemosporida) এবং গোত্র প্লাজমোডিডা (Family Plasmodiidae)-তে অবস্থিত।প্লাজমোডিয়াম এর ২০০ টিরও বেশি প্রজাতি বর্ণিত হয়েছে, যার মধ্যে অনেকগুলো পরজীবীর অঙ্গসংস্থান এবং পোষকের পরিসরের উপর ভিত্তি করে ১৪ টি উপগণে বিভক্ত হয়েছে। বিভিন্নপ্লাজমোডিয়াম প্রজাতির মধ্যে বিবর্তনীয় সম্পর্ক সর্বদা ট্যাক্সোনোমিক সীমানা অনুসরণ করে না; কিছু প্রজাতি অঙ্গসংস্থানের দিক থেকে অনুরূপ হলেও বা একই পোষককে সংক্রমিত করলেও, দেখা যায় তারা দূর সম্পর্কিত।
প্লাজমোডিয়াম এর প্রজাতিসমূহ বিশ্বব্যাপী যেখানেই উপযুক্ত পোষক পাওয়া যায় সেখানেই ছড়িয়ে রয়েছে। অধিকাংশ ক্ষেত্রে পোষক কীটসমূহ হল কিউলেক্স এবংঅ্যানোফিলিস গণের মশারা। মেরুদণ্ডী পোষকের মধ্যে রয়েছে সরীসৃপ, পাখি ও স্তন্যপায়ীরা। ঊনিশ শতকের শেষ দিকে শার্ল লুই লাভরঁ সর্বপ্রথম প্লাজমোডিয়াম পরজীবী শনাক্ত করেন। বিংশ শতাব্দীতে বিভিন্ন পোষকের মধ্যে অন্যান্য অনেক প্রজাতি আবিষ্কৃত হয়েছে এবং তাদের শ্রেণিবদ্ধ করা হয়েছে, এর মধ্যে পাঁচটি প্রজাতি নিয়মিতভাবে মানুষকে সংক্রমিত করে: প্লাজমোডিয়াম ভিভ্যাক্স (Plasmodium vivax), প্লাজমোডিয়াম ফ্যালসিপ্যারাম (Plasmodium falciparum), প্লাজমোডিয়াম ম্যালেরি (Plasmodium malariae), প্লাজমোডিয়াম ওভালি (Plasmodium ovale) এবংপ্লাজমোডিয়াম নোলেসি (Plasmodium knowlesi)। এদের মধ্যে মানবদেহে সবচেয়ে মারাত্মক সংক্রমণ ঘটায় প্লাজমোডিয়াম ফ্যালসিপ্যারাম, যার সংক্রমণে প্রতি বছর হাজার হাজার মানুষ মারা যায়। প্লাজমোডিয়াম সংক্রমণের চিকিৎসা করার জন্য অনেকগুলো ওষুধ উদ্ভাবিত হয়েছে; তবে পরজীবীগুলো বিকশিত প্রতিটি ওষুধের বিরুদ্ধে রেজিস্ট্যান্স গড়ে তুলেছে।
বিবরণ
থাম্ব|প্লাজমোডিয়াম অস্বাভাবিক বৈশিষ্ট্যযুক্ত একটি [[ইউক্যারিওট]] প্লাজমোডিয়াম গণ এপিকমপ্লেক্সা পর্বের সমস্ত ইউক্যারিওট নিয়ে গঠিত, যা পোষকের লোহিত রক্তকণিকা র অভ্যন্তরে "মেরোগোনি" নামক অযৌন জনন প্রক্রিয়ার মধ্য দিয়ে যায় এবং পোষকের হিমোগ্লোবিন পরিপাক করে উপজাত হিসেবে স্ফটিক রঞ্জক পদার্থ  "হিমোজয়েন" (Hemozoin) তৈরি করে। অন্যান্য ইউক্যারিওটদের সাথে প্লাজমোডিয়াম  প্রজাতিগুলোর অনেক বৈশিষ্ট্যের মিল রয়েছে, তবে তাদের কিছু কিছু বৈশিষ্ট্য শুধু তাদের পর্ব ও গণের ভিতর বিরাজ করে। নিউক্লিয়াসের মধ্যে থাকা ১৪টি আলাদা আলাদা ক্রোমোজোম নিয়ে প্লাজমোডিয়াম  জিনোম গঠিত। প্লাজমোডিয়াম  পরজীবীগুলো জীবনচক্রের অধিকাংশ সময় জিনোমের একটিমাত্র অনুলিপি বজায় রাখে, কেবল পোষকের মধ্যপাকনালিতে (Midgut) সংক্ষিপ্ত যৌন বিনিময়ের জন্য জিনোমকে দ্বিগুণ করে। নিউক্লিয়াসের সাথে সংযুক্ত এন্ডোপ্লাজমিক জালিকা   (Endoplasmic reticulum বা ইআর) অন্যান্য ইউক্যারিওটের ইআর এর মতোই কাজ করে। প্রোটিনগুলো ইআর থেকে পরিবাহিত হয় গলগি বস্তুতে যা এপিকমপ্লেক্সানদের ভিতর সাধারণত একটি একক ঝিল্লি-আবদ্ধ প্রকোষ্ঠ দিয়ে গঠিত। এখান থেকে প্রোটিনগুলো কোষের বিভিন্ন অংশে বা কোষের পৃষ্ঠতলে পরিবাহিত হয়।
অন্যান্য এপিকমপ্লেক্সানদের (Apicomplexans) মতো, প্লাজমোডিয়াম প্রজাতিরদেরও দেহের শীর্ষ প্রান্তে বেশ কয়েকটি কোষীয় গঠন কাঠামো রয়েছে, যেগুলো পোষক দেহের মধ্যে বিভিন্ন কার্যকরী পদার্থ ক্ষরণের জন্য বিশেষায়িত অঙ্গাণু হিসেবে কাজ করে। সবচেয়ে লক্ষণীয় হল কন্দাকার রপ্ট্রি‌গুলো (bulbous rhoptries), যেগুলো পোষক কোষ আক্রমণ করার জন্য এবং পোষকের ভিতর একবার প্রবেশ করলে বিভিন্ন অভ্যন্তরীণ পরিবর্তন ঘটানোর জন্য প্রয়োজনীয় পরজীবী প্রোটিনসমূহ ধারণ করে।  রপ্ট্রি‌গুলোর পাশেই মাইক্রোনিম (microneme) নামের এক ধরনের ছোট কাঠামো রয়েছে যা সঞ্চালনের পাশাপাশি পোষক‌ চিহ্নিত করতে এবং তার সাথে যুক্ত হতে দরকারি প্রোটিনসমূহ ধারণ করে। পরজীবীর দেহ জুড়ে ছড়িয়ে রয়েছে বহু ক্ষরণকারী ভেসিকল যা ঘন দানাদার বস্তু (Dense granules) নামে পরিচিত। এগুলো পোষক ও পরজীবীকে পৃথক করে রাখার যে পর্দা রয়েছে, যাকে প্যারাসাইটোফোরাস গহ্বর (Parasitophorous vacuole) বলা হয়, তার পরিবর্তন ঘটানোর জন্য প্রয়োজনীয় প্রোটিনসমূহ ধারণ করে।
প্লাজমোডিয়াম প্রজাতিতে এন্ডোসিম্বায়োটিক উৎসের দুটি বড় আকারের ঝিল্লিযুক্ত অঙ্গাণু থাকে, যথা- মাইটোকন্ড্রিয়ন এবং এপিকোপ্লাস্ট (Apicoplast), উভয়ই পরজীবীর বিপাকে মূল ভূমিকা পালন করে। প্লাজমোডিয়াম কোষগুলো স্তন্যপায়ী প্রাণীদের কোষের মত অনেকগুলো মাইটোকনড্রিয়া ধারণ না করে একটিমাত্র বড় আকারের মাইটোকনড্রিয়ন ধারণ করে, যেটি প্লাজমোডিয়াম কোষের সাথে এর বিভাজনকে সমন্বয় করে নেয়। অন্যান্য ইউক্যারিওটের মতো প্লাজমোডিয়াম  মাইটোকন্ড্রিয়ন ক্রেবস চক্রের মাধ্যমে ATP রূপে শক্তি উত্‍পাদন করতে সক্ষম; তবে এই ক্রিয়াটি কেবল কীট পোষকের ভিতর পরজীবীর বেঁচে থাকার জন্য দরকারী এবং লোহিত রক্তকণিকাতে বৃদ্ধির জন্য এর প্রয়োজন পড়ে না।  এপিকোপ্লাস্ট নামে দ্বিতীয় অঙ্গাণুটি একটি গৌণ এন্ডোসিম্বায়োসিস ঘটনা থেকে উদ্ভূত। এপিকোপ্লাস্ট ফ্যাটি অ্যাসিড, আইসোপ্রিনয়েডস্‌, আয়রন-সালফার ক্লাস্টার এবং হিম জৈবসংশ্লেষণের উপাদানগুলো সহ বিভিন্ন বিপাকীয় প্রিকার্সর উপাদান সংশ্লেষণে জড়িত।
জীবনচক্র
মশকীর মধ্যে গ্যামেটোসাইটগুলো গৃহীত রক্তের সাথে মশকীর মধ্যপাকনালিতে চলে যায়। এখানে গ্যামেটোসাইটগুলো পুরুষ এবং স্ত্রী গ্যামেটে পরিণত হয়ে নিষেক সম্পন্ন করে, ফলে জাইগোট সৃষ্টি হয়। জাইগোট তারপর সচল ঊওকিনেটে পরিণত হয়, যা মিডগাটের প্রাচীর ভেদ করে। মিডগাটের প্রাচীরটি অতিক্রম করার পরে, ঊওকিনেট (Ookinete) পাকনালির বহিঃপ্রাচীরে নিহিত হয় এবং একটি ঊওসিস্টে পরিণত হয়। ঊওসিস্ট (Oocyst) বহুবার বিভাজিত হয়ে অসংে স্পোরোজয়েটে পরিণত হয়। এই স্পোরোজয়েটগুলো মশকীর লালা গ্রন্থিতে স্থানান্তরিত হয়। এ সময় অন্য কোন সুস্থ পোষককে দংশন করলে মশকীর লালার সাথে স্পোরোজয়েটগুলো সেই পোষক দেহে প্রবেশ করে এবং পুনরায় চক্রটি সংঘটিত হয়।
বিবর্তন এবং ট্যাক্সোনোমি
থাম্ব|Plasmodium malariae বাহী প্রাচীনতম মশা জীবাশ্ম, ১.৫-২ কোটি বছরের পুরনো
ট্যাক্সোনোমি
প্লাজমোডিয়াম গণ ২০০ টিরও বেশি প্রজাতি নিয়ে গঠিত, যেগুলো সাধারণত সংক্রমিত প্রাণীর ব্লাড ফিল্মে কিরূপে প্রতীয়মান হয় তার উপর ভিত্তি করে বর্ণিত হয়। এই প্রজাতিগুলোকে পরজীবীর অঙ্গসংস্থান এবং পোষকের পরিসরের উপর ভিত্তি করে ১৪ টি উপগণে বিভক্ত করা হয়েছে:
Plasmodium falciparum এবং Plasmodium reichenowi (যারা একত্রে উপগণ Laverania গঠন করে) ব্যতীত বানর এবং নরবানরে সংক্রমণ ঘটানো অন্যান্য প্রজাতিসমূহ উপগণ প্লাজমোডিয়াম এর মধ্যে শ্রেণীবদ্ধ করা হয়। কিছু প্রাইমেট (যেমন- লেমুর এবং অন্যান্য) সহ অন্য স্তন্যপায়ীদের সংক্রমিত করে যেসব পরজীবীরা, সেসব উপগণ Vinckeia তে শ্রেণিবদ্ধ করা হয়। পাঁচটি উপগণ Bennettinia, Giovannolaia, Haemamoeba, Huffia এবং Novyella পরিচিত অ্যাভিয়ান ম্যালেরিয়ার প্রজাতিসমূহ ধারণ করে। বাকী উপগণ : Asiamoeba, Carinamoeba, Lacertamoeba, Ophidiella, Paraplasmodium, এবং Sauramoeba তে বিচিত্রসব পরজীবীরা অন্তর্ভুক্ত যারা সরীসৃপে সংক্রমণ ঘটায়।
জাতিজনি
আণবিক পদ্ধতি ব্যবহার করে প্লাজমোডিয়াম প্রজাতির উপর সাম্প্রতিক গবেষণায় দেখা গিয়েছে যে, এই গোষ্ঠীর বিবর্তন সঠিকভাবে ট্যাক্সোনমি অনুসরণ করেনি। বহুপ্লাজমোডিয়াম প্রজাতি অঙ্গসংস্থানের দিক থেকে অনুরূপ হলেও বা একই পোষককে সংক্রমিত করলেও, দেখা যায় তারা দূর সম্পর্কিত। ১৯৯০-এর দশকে, অনেক গবেষণাতে বিভিন্ন প্রজাতির রাইবোজমীয় RNA এবং একটি পৃষ্ঠতল প্রোটিন জিনের মধ্যে তুলনা করে প্লাজোডিয়াম প্রজাতিসমূহের বিবর্তনীয় সম্পর্কের মূল্যায়ন করার চেষ্টা করা হয়, দেখা যায় যে, মানুষের পরজীবী Plasmodium falciparum, প্রাইমেটেদের অন্যান্য পরজীবীগুলোর চেয়ে পাখিদের পরজীবীগুলোর সাথে আরও ঘনিষ্টভাবে সম্পর্কযুক্ত। তবে পরবর্তীতে আরও বেশি পরিমাণে প্লাজমোডিয়াম প্রজাতির নমুনা নিয়ে গবেষণায় করে দেখা গেছে যে, স্তন্যপায়ীদের পরজীবীরা Hepatocystis গণের সাথে একটি ক্লেইড (Clade) গঠন করে, অপরদিকে টিকটিকি বা পাখিদের পরজীবীরা উপগণটি অনুসরণ না করে, বিবর্তনীয় সম্পর্কের ভিত্তিতে একটি পৃথক ক্লেইড গঠন করে:
প্লাজমোডিয়াম এর বিভিন্ন বংশানুক্রমিক ধারা সঠিক কখন বিভক্ত হয়ে গিয়েছিল, তা নিয়ে ব্যাপক ভিন্নমত রয়েছে। অনুমান করা হয়, প্রায় ১.৬২ থেকে ১০ কোটি বছর পূর্বে হেমোস্পোরিডা বর্গের বৈচিত্রতা সৃষ্টি হয়। চিকিৎসা ক্ষেত্রে গুরত্বের কারণে মানব পরজীবী Plasmodium falciparum ঠিক কবে প্লাজমোডিয়াম  এর অন্যান্য বংশানুক্রমিক ধারা থেকে পৃথক হয়ে যায়, তা নির্ণয় করার জন্য গবেষকদের মাঝে বিশেষ আগ্রহ রয়েছে। অনুমান করা হয়, এ ঘটনা ঘটেছিল প্রায় ১.১ লাখ থেকে ২৫ লাখ বছর আগে।
বিস্তার
প্লাজমোডিয়াম প্রজাতিসমূহ সারা বিশ্ব জুড়েই ছড়িয়ে রয়েছে। সকল প্লাজমোডিয়াম  প্রজাতিই পরজীবী এবং তাদের জীবনচক্র সম্পন্ন করতে একটি মেরুদণ্ডী পোষক এবং একটি কীট পোষকের মধ্য দিয়ে যাওয়া আবশ্যক। প্লাজমোডিয়াম এর একেক প্রজাতি একেক রকম পোষক পরিসীমা প্রদর্শন করে। কিছু প্রজাতি রয়েছে যারা কেবল একটি মেরুদণ্ডী এবং কীট পোষকের মধ্যে সীমাবদ্ধ থাকে, অন্য প্রজাতিসমূহ কয়েকটি প্রজাতির মেরুদণ্ডী এবং / অথবা কীটকে সংক্রমিত করতে পারে।
মেরুদণ্ডী প্রাণী
প্লাজমোডিয়াম এর দেড় শতাধিক প্রজাতি বিভিন্ন ধরনের পাখিকে সংক্রমিত করে। সাধারণতপ্লাজমোডিয়াম এর প্রতিটি প্রজাতিই একটি থেকে শুরু করে কয়েকটি প্রজাতির পাখিকে সংক্রমিত করতে পারে। যেসব প্লাজমোডিয়াম পরজীবী পাখিদের সংক্রমিত করে, একটি নির্দিষ্ট পোষকে তারা বহুবছর ধরে বা পোষকটির পুরো জীবনকাল ধরে বেঁচে থাকতে পারে, যদিও কিছু ক্ষেত্রে প্লাজমোডিয়াম  সংক্রমণ গুরুতর অসুস্থতা এবং দ্রুত মৃত্যু ঘটাতে পারে।  স্তন্যপায়ীদের সংক্রামক প্লাজমোডিয়াম  প্রজাতিগুলো না থাকলেও, পাখিদের সংক্রমিত করে এমন প্রজাতিগুলো সারা পৃথিবীজুড়ে ছড়িয়ে রয়েছে। থাম্ব|ক্যারোলিনা অ্যানোল (Anolis carolinensis) সহ ৩০০০ এরও বেশি প্রজাতির টিকটিকি প্রায় ৯০ প্রকারের ম্যালেরিয়া বহন করে। প্লাজমোডিয়াম এর কতিপয় উপগণের প্রজাতিসমূহ বিচিত্রসব সরীসৃপকে সংক্রমিত করে। প্লাজমোডিয়াম পরজীবীসমূহ বেশিরভাগ টিকটিকি পরিবারগুলোতে বর্ণিত হয়েছে এবং পাখিদের পরজীবীর মতো বিশ্বব্যাপী ছড়িয়ে রয়েছে। এক্ষেত্রেও, পরজীবীর কারণে মারাত্মক রোগ কিংবা পরজীবী ও পোষকের উপর নির্ভর করে আপাতদৃষ্টিতে অ্যাসিম্পটোমেটিক (বা উপসর্গহীন) হতে পারে।
মেরুদণ্ডী পোষকগুলোতে, বিশেষ করে মানুষের মধ্যে প্লাজমোডিয়াম সংক্রমণ নিয়ন্ত্রণ করার জন্য বেশ কয়েক বছর ধরে বহুসংখ্যক ওষুধ বিকাশ লাভ করেছে। ১৭ শতক থেকে ২০ শতকের গোড়ার দিকে ব্যাপক প্রতিরোধ্যতা আবির্ভূত হওয়া অবধি কুইনাইন একটি সম্মুখ সারির অ্যান্টিম্যালেরিয়াল ড্রাগ হিসেবে ব্যবহৃত হত। কুইনাইন রেজিস্ট্যান্স বিংশ শতাব্দীতে অসংখ্য অ্যান্টিম্যালেরিয়াল ড্রাগের বিকাশ ত্বরন্বিত করেছে, যেমন- ক্লোরোকুইন, প্রোগুয়ানিল, অ্যাটোভাকুওন, সালফাডক্সিন/ পাইরিমেথামিন, মেফলোকুইন এবং আর্টেমিসিনিন। সব ক্ষেত্রে, ওষুধ স্থাপনের কয়েক দশকের মধ্যেই প্রদত্ত ড্রাগের বিরুদ্ধে প্রতিরোধী পরজীবী উদিত হয়েছে। এটি মোকাবেলা করতে অ্যান্টিম্যালেরিয়াল ড্রাগগুলো প্রায়শই সংমিশ্রণে ব্যবহৃত হয়, সাথে আর্টেমিসিনিন-নির্ভর সমন্বিত থেরাপিসমূহ বর্তমানে চিকিৎসার  জন্য আদর্শ মানদণ্ড হিসেবে পরিগণিত হয়। সাধারণত, অ্যান্টিম্যালেরিয়াল ড্রাগসমূহ মেরুদণ্ডী প্রাণীর লোহিত রক্তকণিকার মধ্যে থাকা প্লাজমোডিয়াম  পরজীবীর ধাপগুলোকে লক্ষ্য করে, কারণ এসব ধাপের পরজীবীরাই রোগ সৃষ্টি করে থাকে। তবে, ভ্রমণকারীদের সংক্রমণ রোধ করতে এবং কীট পোষকে যৌন পর্যায়ের পরজীবীর সঞ্চালন রোধ করতে, পরজীবীর জীবনচক্রের অন্যান্য ধাপগুলোকে লক্ষ্য করে বিভিন্ন ড্রাগের বিকাশ চলছে।
কীটপতঙ্গ
থাম্ব|Anopheles stephensi মশকী অন্যতম একটি রক্ত-খেকো কীট, যা  প্লাজমোডিয়াম  এর একটি প্রজাতি দ্বারা সংক্রমিত হতে পারে। একটি মেরুদণ্ডী পোষক ছাড়াও, সমস্ত প্লাজমোডিয়াম প্রজাতি একটি রক্ত-খেকো কীট পোষককে সংক্রমিত করে, সাধারণত কোন মশাকে (যদিও কিছু সরীসৃপ-সংক্রামক পরজীবী বেলেমাছি দ্বারা বাহিত হয়)। কিউলেক্স, অ্যানোফিলিস, কিউলিসেটা, ম্যানসোনিয়া এবং এডিস  গণের মশারা বিভিন্ন প্লাজমোডিয়াম  প্রজাতির জন্য কীট পোষক হিসেবে কাজ করে। এদের মধ্যে সবচেয়ে বেশি অধ্যয়ন করা হয়েছে যাদের উপর তারা হল অ্যানোফিলিস  মশা যা মানব ম্যালেরিয়ার প্লাজোডিয়াম  পরজীবী এবং কিউলেক্স  মশা যা পাখিদের পরজীবী বহন করে। শুধু স্ত্রী মশা অর্থাৎ মশকী প্লাজমোডিয়াম  দ্বারা সংক্রমিত হয়, কারণ তারাই কেবল মেরুদন্ডী প্রাণীর রক্ত পান করে। বিভিন্ন প্রজাতি তাদের কীট পোষককে বিভিন্নভাবে প্রভাবিত করে। কখনো কখনো, প্লাজমোডিয়াম  দ্বারা সংক্রমিত কীটের জীবনকাল  এবং বাচ্চা উৎপাদনের ক্ষমতা হ্রাস পায়। এছাড়াও, প্লাজমোডিয়াম  এর কয়েকটি প্রজাতি কীটপতঙ্গকে অ-সংক্রামিত পোষকের চেয়ে সংক্রামিত মেরুদণ্ডী পোষককে কামড়াতে উদ্দীপ্ত করে বলে মনে হয়।
ইতিহাস
প্লাজমোডিয়াম প্রথম চিহ্নিত হয়েছিল ১৮৮০ সালে যখন শার্ল লুই আলফোঁস লাভরঁ ম্যালেরিয়া রোগীদের রক্তে অবস্থিত পরজীবীর বর্ণনা দিয়েছিলেন। তিনি পরজীবীটির নামকরণ করেছিলেন Oscillaria malariae। ১৮৮৫ সালে ইতালির দুজন প্রাণিবিদ, এত্তরে মার্কিয়াফাভা এবং এঞ্জেলো চেল্লি পরজীবীটি পুণঃনিরীক্ষণ করেন। তাঁরা নতুন একটি গণের সদস্য হিসেবে এটিকে নামকরণ করেনপ্লাজমোডিয়াম, একই নামের এক প্রকার স্লাইম মল্ডের বহুনিউক্লিয়াসযুক্ত কোষের সাথে সাদৃশ্য থাকার কারণে। বিভিন্ন ধরনের ম্যালেরিয়া সৃষ্টিতে বিভিন্ন প্রজাতির ভূমিকা থাকতে পারে, এই বিষয়টি সর্বপ্রথম ক্যামিলো গলগি ১৮৮৬ সালে তুলে ধরেন। এর পরপরই জিওভান্নি বাতিস্তা গ্রাসি এবং রাইমন্ডো ফিলেত্তি, মানবদেহে ম্যালেরিয়া ঘটায় এমন দুটি ভিন্ন ধরনের পরজীবী Plasmodium vivax এবং Plasmodium malariae এর নামকরণ করেছিলেন। ১৮৯৭ সালে, উইলিয়াম ওয়েলচ Plasmodium falciparum চিহ্নিত করেন এবং নামকরণ করেন। এর পরে প্লাজমোডিয়াম  এর অন্য দুটি প্রজাতি যারা মানুষকে সংক্রমিত করে, তারা স্বীকৃতি পায়: Plasmodium ovale (১৯২২) এবং  Plasmodium knowlesi (১৯৩১ সালে চিহ্নিত হয় লম্বালেজি বানরে  ; ১৯৬৫ সালে চিহ্নিত হয় মানুষে)। প্লাজমোডিয়াম  এর জীবনচক্রে কীট পোষকের অবদানের কথা ১৮৯৭ সালে রোনাল্ড রস এবং ১৮৯৯ সালে জিওভান্নি বাতিস্তা গ্রাসি, অ্যামিকো বিগনামি ও জুসেপ্পে বাস্তিনেল্লি বর্ণনা করেছিলেন।
১৯৬৬ সালে, সিরিল গারনহাম পোষকের নির্দিষ্টতা এবং পরজীবীর অঙ্গসংস্থানের উপর ভিত্তি করে প্লাজমোডিয়াম কে নয়টি উপগণে আলাদা করার প্রস্তাব উত্থাপন করেন।
আইনস্লেই এন্ডলোভু
আইনস্লেই এন্ডলোভু (Ainsley Ndlovu; জন্ম: ১ জানুয়ারি, ১৯৯৬) বুলাওয়ে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের শেষদিক থেকে জিম্বাবুয়ের পক্ষে সকল স্তরের আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।
প্রথম-শ্রেণীর ক্রিকেট
২০১৫ সাল থেকে আইনস্লেই এন্ডলোভু’র প্রথম-শ্রেণীর খেলোয়াড়ী জীবন চলমান রয়েছে। ৮ ফেব্রুয়ারি, ২০১৫ তারিখে লোগান কাপে ম্যাশোনাল্যান্ড ঈগলসের বিপক্ষে মাতাবেলেল্যান্ড তুস্কার্সের সদস্যরূপে প্রথম-শ্রেণীর ক্রিকেটে অভিষেক ঘটে আইনস্লেই এন্ডলোভু’র। ১৫ সেপ্টেম্বর, ২০১৭ তারিখে জিম্বাবুয়ের পক্ষে আফ্রিকা টি২০ কাপের মাধ্যমে টুয়েন্টি২০ ক্রিকেটে প্রথমবারের মতো অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট, দুইটিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন আইনস্লেই এন্ডলোভু। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।
২০১৮-১৯ মৌসুমে সংযুক্ত আরব আমিরাত দল জিম্বাবুয়ে সফরে আসে। এ সফরকে ঘিরে এপ্রিল, ২০১৯ সালে তাকে জিম্বাবুয়ের একদিনের দলের সদস্যরূপে অন্তর্ভুক্ত করা হয়। তবে তাকে কোন খেলায় অংশগ্রহণের সুযোগ দেয়া হয়নি। জুন, ২০১৯ সালে নেদারল্যান্ডস গমনার্থে তাকে জিম্বাবুয়ে দলের সদস্য হিসেবে রাখা হয়। ১৯ জুন, ২০১৯ তারিখে ডেভেন্টারে সিরিজের প্রথম ওডিআইয়ে নেদারল্যান্ডসের বিপক্ষে তার ওডিআই অভিষেক হয়। টবিয়াস ভিসিকে প্রথম বলেই তিনি বিদেয় করেন। এরফলে, আন্তর্জাতিক ক্রিকেটের ইতিহাসে ২৬তম বোলার হিসেবে ওডিআই অভিষেকে প্রথম বলেই উইকেট লাভের কৃতিত্ব অর্জন করেন।
সেপ্টেম্বর, ২০১৯ সালে বাংলাদেশে অনুষ্ঠিত ত্রি-দেশীয় সিরিজ খেলার উদ্দেশ্যে জিম্বাবুয়ের টুয়েন্টি২০ আন্তর্জাতিক দলের সদস্য হিসেবে আইনস্লেই এন্ডলোভুকে দলে রাখা হয়। ১৪ সেপ্টেম্বর, ২০১৯ তারিখে ঢাকায় অনুষ্ঠিত প্রতিযোগিতায় দ্বিতীয় দিবা-রাত্রির খেলায় আফগানিস্তানের বিপক্ষে টি২০আইয়ে অভিষেক ঘটে তার।
টেস্ট অভিষেক
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে সফরকারী শ্রীলঙ্কা দলের বিপক্ষে তার টেস্ট অভিষেক পর্ব সম্পন্ন হয়।
উত্তর কোরিয়া জাতীয় ফুটবল দল
উত্তর কোরিয়া জাতীয় ফুটবল দল (조선민주주의인민공화국 축구 국가대표팀, North Korea national football team; এছাড়াও গণতান্ত্রিক গণপ্রজাতন্ত্রী কোরিয়া জাতীয় ফুটবল দল এবং কোরিয়া ডিপিআর নামে পরিচিত ) হচ্ছে আন্তর্জাতিক ফুটবলে উত্তর কোরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম উত্তর কোরিয়ার ফুটবলের সর্বোচ্চ নিয়ন্ত্রক সংস্থা উত্তর কোরিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৬ সালের ৭ই অক্টোবর তারিখে, উত্তর কোরিয়া প্রথমবারের মতো আন্তর্জাতিক খেলায় অংশগ্রহণ করেছে; চীনের বেইজিংয়ে অনুষ্ঠিত উক্ত ম্যাচে উত্তর কোরিয়া চীনকে ১–০ গোলের ব্যবধানে পরাজিত করেছে।
৫০,০০০ ধারণক্ষমতাবিশিষ্ট কিম ইল-সুং স্টেডিয়ামে চল্লিমা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর কোরিয়ার রাজধানী পিয়ং ইয়াংয়ে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ুন জং-সু এবং অধিনায়কের দায়িত্ব পালন করছেন রিমিয়ংসুর আক্রমণভাগের খেলোয়াড় জং ইল-গোয়ান।
উত্তর কোরিয়া এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৬৬ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা পর্তুগালের কাছে ৫–৩ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে উত্তর কোরিয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি এশিয়ান কাপে চতুর্থ স্থান অর্জন করা, যেখানে তারা ইরানের কাছে ৩–০ গোলের ব্যবধানে পরাজিত হয়েছে। এছাড়াও এএফসি চ্যালেঞ্জ কাপে উত্তর কোরিয়া অন্যতম সফল দল, যেখানে তারা ২টি (২০১০ এবং ২০১২) শিরোপা জয়লাভ করেছে।
রি মিয়ং-গুক, পাক ডু-ইক, জং ইল-গোয়ান, পাক সং-চল এবং পাক কোয়াং-রিয়ংয়ের মতো খেলোয়াড়গণ উত্তর কোরিয়ার জার্সি গায়ে মাঠ কাঁপিয়েছেন।
মো. নুরুল ইসলাম (সাহিত্যিক)
শিক্ষা জীবন
তিনি বৈরাতী প্রাথমিক বিদ্যালয়ে বাল্যশিক্ষা সমাপ্ত করেন। এরপর তিনি গাইবান্ধা ইসলামিয়া উচ্চ বিদ্যালয়ে ভর্তি হন। কারমাইকেল কলেজে ভর্তি হয়ে তিনি ১৯৫২ সালে আইএ এবং ১৯৫৫ সালে রাজশাহী কারাগার থেকে বিএ পাশ করেন। তিনি ১৯৫৮ সালে ঢাকা বিশ্ববিদ্যালয় থেকে বাংলাভাষা ও সাহিত্যে এমএ এবং ১৯৬৭ সালে রাজশাহী বিশ্ববিদ্যালয় থেকে বাংলাভাষা ও সাহিত্যে এলএলবি ডিগ্রী অর্জন করেন।
কর্মজীবন
মোরা বন্ধন মানিনা
শৃঙ্খল মানিনা
চাই অধিকার
অবদান ও পুরুস্কার
শিক্ষা ক্ষেত্রেও তিনি অবদান রেখেছেন। এছাড়াও তিনি বাংলাদেশ রেডক্রিসেন্ট সোসাইটি, রংপুর জেলা শাখার সভাপতি ছিলেন। রংপুরের সাহিত্য ও সাংস্কৃতিক অঙ্গনে তিনি একজন সম্মানিত ব্যক্তিত্ব। শিক্ষা, সমাজসেবা ও সাহিত্যচর্চার জন্য তিনি জাতীয় পুরস্কারে ভূষিত হয়েছেন। ১৯৮৪ সালে সমবায় কার্যক্রমে বিশেষ অবদানের জন্য রাষ্ট্রপতি স্বর্ণপদক ও জাতীয় পুরস্কার এবং ১৯৮৮ সালে শ্রেষ্ঠ শিক্ষক হিসেবে বাংলাদেশ সরকার কর্তৃক তিনি পুরস্কৃত হন। ১৯৮৪-১৯৮৫ অর্থ বছরে ঋণ আদায়ে প্রশংসনীয় কাজের জন্য বাংলাদেশ সমবায় ব্যাংকের বিশেষ পুরস্কার লাভ করেন। ২০০২ সালে ভাষা আন্দোলনের ৫০ বছর পূর্তি উপলক্ষে অন্যতম ভাষাসৈনিক হিসেবে তিনি সংবর্ধিত হন। তিনি ২০০৬ সালে সাহিত্যে রাষ্টীয় পুরস্কার একুশে পদক লাভ করেন।
সাহিত্য কর্ম
তার রচিত গ্রন্থ হচ্ছে:
অসম ভারতীয় জনতা পার্টি
অসম ভারতীয় জনতা পার্টি আসামে ভারতীয় জনতা পার্টির একটি বিচ্ছিন্ন দল। দলটি প্রতিষ্ঠা করেছেন বিজেপির সিনিয়র নেতা এবং প্রাক্তন পুলিশ মহাপরিদর্শক হিরণ্য ভট্টাচার্য ২০০১ সালে। ভট্টাচার্য অসম গণ পরিষদের সঙ্গে জোট করার বিজেপির সিদ্ধান্তে আপত্তি করেছিলেন।
অসম বিজেপি ২০০১ সালের রাজ্য বিধানসভা নির্বাচনে ব্যর্থ হয়েছিল।
১৮৩৩-এর সুমাত্রা ভূমিকম্প
থাম্ব|250px|সুন্দা মহাচ্যুতি এলাকায় টেকটোনিক পাতের গঠন বৈশিষ্ট্য থাম্ব|250px| ইউএসজিএসের মানচিত্রে ১৮৩৩ সালের সুমাত্রা ভূমিকম্পে বিচ্ছিন্ন অঞ্চল ১৮৩৩-এর সুমাত্রা ভূমিকম্প ২৫ নভেম্বর আনুমানিক ইন্দোনেশিয়ার স্থানীয় সময় ২২:০০ এ সংঘটিত একটি ভূমিকম্প, যার মাত্রা ছিল ৮.৮ থেকে ৯.৮ এর মধ্যে। ভূমিকম্পের ফলে সৃষ্ট বিশাল সুনামিতে দ্বীপের দক্ষিণ-পশ্চিম উপকূল সম্পূর্ণ প্লাবিত হয়। ভূমিকম্পে মোট প্রাণহানির কোনও নির্ভরযোগ্য নথি পাওয়া যায় না, তবে হতাহতের সংখ্যাকে কেবল 'অসংখ্য' হিসাবে বর্ণনা করা হয়। প্রবাল মাইক্রো অ্যাটলের উত্থানের পরিমাণ রেকর্ড করে এই ভূমিকম্পের মাত্রা অনুমান করা হয়।
শ্রী সাইনি
শ্রী সাইনি একজন ভারতীয়-আমেরিকান সৌন্দর্য প্রতিযোগিতার শিরোনামধারী যিনি হৃদযন্ত্রের অস্ত্রোপচার এবং একটি গাড়ী দুর্ঘটনায় মুখের পোড়া সমস্যা ভোগ করেছেন।
১৮৩৩-এর সুমাত্রা ভূমিকম্প
পটভূমি
সুমাত্রা দ্বীপটি ইন্দো-অস্ট্রেলীয় পাত এবং ইউরেশীয় পাতের মধ্যবর্তী সংযোগ সীমায় অবস্থিত। এই পাতগুলি সুমাত্রার নিকটে অত্যন্ত তির্যকভাবে একত্রিত হয়েছে। খাঁটি ডিপ-স্লিট ফল্টসহ সুন্দা মহাচ্যুতি নামে পরিচিত সাবডাকশন জোন এবং সুমাত্রা মহাচ্যুতির সাথে খাঁটি স্ট্রাইক-স্লিপ ফল্টিং-এ সাথে স্থানচ্যুতি হয়। সাবডাকশন জোন ইন্টারফেসের প্রধান স্লিপ ঘটনাগুলি সাধারণত মহাচ্যুতি ধরনের হয়ে থাকে। ঐতিহাসিকভাবে, এই মহাচ্যুতি এলাকায় বেশ কিছু বড় ও শক্তিশালী ভূমিকম্প নথিভুক্ত করা হয়েছে, এর মধ্যে ১৭৯৭, ১৮৩৩, ১৮৬১, ২০০৪, ২০০৫ এবং ২০০৭ উল্লেখযোগ্য। এই সমস্ত ভূমিকম্পের বেশিরভাগই বিধ্বংসী সুনামির সৃষ্টি করেছিল। এছাড়াও এই মহাচ্যুতি এলাকায় বড় ভূমিকম্প থেকে সৃষ্ট ছোট ছোট চ্যুতিতেও শক্তিশালী ভূমিকম্পের ঘটনা ঘটে, যেমন ১৯৩৫, ১৯৮৪, ২০০০ এবং ২০০২ সালে সংঘটিত ভূমিকম্প।
শ্রী সাইনি
প্রাথমিক জীবন
শ্রী সায়নী ১৯৯৬ সালের ৬ জানুয়ারি ভারতের পাঞ্জাবের লুধিয়ানায় জন্মগ্রহণ করেন এবং ৫ বছর বয়স থেকে যুক্তরাষ্ট্রে বসবাস করেন। শ্রী তার শৈশবকালে, দারিদ্র্যের সাক্ষী ছিলেন এবং সেই থেকে তিনি মনে করেন যে প্রত্যেকেই নিজেকে দরিদ্রতা থেকে ফিরিয়ে নিতে সামাজিক দায়িত্ব গ্রহণ করতে পারে।
ওয়াশিংটনের মোসেস লেকে বেড়ে ওঠার সময় সায়ানীর জীবনের প্রথম ১২ বছর হৃদস্পন্দন গড়ে প্রতি মিনিটে মাত্র ২০ বিট ছিল। চিকিৎসকরা তাকে বলেছিলেন যে তিনি আর কখনও নাচতে পারবেন না। কিন্তু তিনি বছরের পর বছর ধরে অতিরিক্ত অনুশীলন করেছিলেন যাতে তিনি আবার নাচতে পারেন।
১৮৩৩-এর সুমাত্রা ভূমিকম্প
ভূমিকম্প
ভূমিকম্পের ঝাঁকুনি বেঙ্কুলুতে ৫ মিনিট এবং প্যাদাংয়ে ৩ মিনিট পর্যন্ত স্থায়ী হয়েছিল। তীব্রতার সাথে তুলনা করলে এটি একটি খুব বড় উৎস ফাটল বা উপকেন্দ্রে ব্যাপক তীব্রতার সংকেত দেয়। ফাটলের ব্যাপ্তি এবং এই ভূমিকম্পের মাত্রা শৈলশিরা বরাবর ছোট দ্বীপের একটি গুচ্ছসহ সুমাত্রা উপকূলের সমান্তরালে মেন্টওয়াই দ্বীপ থেকে প্রবাল মাইক্রোটলসের উপর আপেক্ষিক সমুদ্রপৃষ্ঠ পরিবর্তনের প্রভাব ব্যবহার করে নির্ধারণ করা হয়। এই মাইক্রো অ্যাটলগুলি থেকে (মূল অ্যাটল বা প্রবালদ্বীপের সাথে সাদৃশ্যের কারণে মাইক্রো অ্যাটল নামকরণ করা হয়েছে) সমুদ্রপৃষ্ঠের পরিবর্তন সংক্রান্ত পরিমাপ রেকর্ড করা যেতে পারে। এই সমস্ত মাইক্রো অ্যাটলগুলো গঠিত হয়, কারণ প্রবালের মাথা নিম্ন জোয়ার স্তরের (জীবন ধারণের সর্বোচ্চ স্তর বা এইচএলএস হিসাবে পরিচিত) বাইরে বিকশিত হতে পারে না। কারণ সমুদ্রপৃষ্ঠের উপরে অবস্থানের ফলে প্রবালগুলো মারা যায়। তাই মাইক্রো অ্যাটলগুলোর অঙ্গসংস্থান সরাসরি এইচএলএস বা জীবন ধারণের সর্বোচ্চ স্তরের পরিবর্তনের প্রতিফলন ঘটায়। বার্ষিক বৃদ্ধি রেখার উপস্থিতির সাথে ইউরেনিয়াম-থোরিয়াম ডেটিং পদ্ধতিতে প্রবাল প্রাচীরের এই অঙ্গসংস্থানিক পরিবর্তনের সময়রেখা নির্ধারণ করা যায়। এই পদ্ধতিতে নির্ধারিত সময়রেখা চ্যুতি বা অনিশ্চয়তা মাত্র কয়েক বছর থেকে কয়েক দশক পর্যন্ত হতে পারে।
শ্রী সাইনি
প্রাথমিক জীবন
পরবর্তী জীবনে সায়নী মোজা লেকে একটি বড় গাড়ি দুর্ঘটনার কবলে পড়েন এবং তার মুখের উল্লেখযোগ্য অংশ পুড়ে যায়। সায়নীকে পরামর্শ দেওয়া হয়েছিল যে তার সুস্থ হতে এক বছর সময় লাগবে, কিন্তু মাত্র দুই সপ্তাহ পরে সে তার নাচের ক্লাসে ফিরে আসে।
১৮৩৩-এর সুমাত্রা ভূমিকম্প
সুনামি
সুনামির গঠন প্রক্রিয়া থেকে এই ধারণা পাওয়া যায় যে, ১৮৩৩ সালের সুমাত্রা ভূমকম্পের ফলে সৃষ্ট সুনামির বেশিরভাগ শক্তি ভারত মহাসাগরে সঞ্চারিত হয়েছিল। ফলে সুমাত্রাসহ আশেপাশের বেশিরভাগ উপকূলীয় জনসংখ্যার কেন্দ্রগুলোতে তা আঘাত হানেনি। সুমাত্রার আশেপাশের এলাকার বিস্তারিত নকশা ও সুনামির সীমিত সংখ্যক পর্যবেক্ষণের নথি তাই এক্ষেত্রে বেশ সামঞ্জস্যপূর্ণ।
শ্রী সাইনি
অ্যাডভোকেসি
এই দুটি ঘটনা সায়নীকে তার বেশিরভাগ সময় হৃদরোগ এবং মানসিক স্বাস্থ্য সম্পর্কে প্রকাশ্যে কথা বলার জন্য উৎসাত দেয়। মানসিক স্বাস্থ্য এবং হৃদরোগের পক্ষে সচেতনতামূলক প্রচারণার জন্যে  তিনি ১২ বছর বয়স থেকে শুরু করে হাজার হাজার নিবন্ধ লিখেছেন।
ল্যাম্বিউ ফিল্ড
ল্যাম্বিউ ফিল্ড হলো গ্রিন বে, উইসকনসিন, মার্কিন যুক্তরাষ্ট্রের একটি স্টেডিয়াম৷ স্টেডিয়ামটি হল গ্রীন বে প্যাকার্সের স্বগৃহ, অ্যামেরিকান ফুটবল দল এই স্টেডিয়ামে জাতীয় ফুটবল লীগে খেলেন৷
শ্রী সাইনি
শিক্ষা
সায়নী হার্ভার্ড বিশ্ববিদ্যালয়, ইয়েল স্কুল অফ ড্রামা এবং স্ট্যানফোর্ড বিশ্ববিদ্যালয়ে নন-ডিগ্রি গ্রীষ্মকালীন কোর্সে অংশগ্রহণ করেছেন। তিনি ওয়াশিংটন বিশ্ববিদ্যালয়ে সাংবাদিকতা অধ্যয়ন করেন। তিনি একজন প্রশিক্ষিত নৃত্যশিল্পী, এবং জোফ্রে ব্যালেতে প্রশিক্ষণ গ্রহণ করা অভিনেত্রী।
দেউলী ইউনিয়ন
দেউলী ইউনিয়ন (ইংরেজি:Deuli Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
ভৌগোলিক উপাত্ত
গ্রাম সংখ্যা ১২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দেউলী ইউনিয়নের মোট জনসংখ্যা ২০৭৯১ জন।
যোগাযোগ ব্যবস্থা
দেউলী ইউনিয়নের বেশির ভাগ রাস্তাই কাঁচা।
হাটবাজারের তালিকা
দেউলী হাট, ঝুনকাই হা্ট, আলাল পুর হাট ইত্যাদি।
শিক্ষা
দেউলী ইউনিয়নের উল্লেখযোগ্য শিক্ষা প্রতিষ্ঠানগুলো হলো:
১) টেউরিয়া সরকারি প্রাথমিক বিদ্যালয়
২) দেউলী সরকারি প্রাথমিক বিদ্যালয়
৩) শামছুল হক মেমোরিয়াল কিন্ডার গার্টেন
৪) বাবুপুর সরকারি প্রাথমিক বিদ্যালয়।
৫)বোরহানুল উলুম আহমাদিয়া ইয়াছিনিয়া ফাযিল মাদ্রাসা,আলালপুর
৭)বেংরাইল সরকারি প্রাথমিক বিদ্যালয়
৮)ঝুনকাই ব্রাম্মনখোলা সরকারি বিদ্যালয়
৯)চকতৈল এ কে এ সালাম উচ্চ বিদ্যালয়
১০)মাইঠাইন টেউরিয়া এম কে দাখিল মাদ্রাসা।
দর্শনীয় স্থান
ধলেশ্বরী নদীর পাড়ের রাস্তা, জমিরের ঘাট ইত্যাদি উল্লেখযোগ্য।
অর্থনীতি
দেউলী ইউনিয়ন কৃষি নির্ভর একটি এলাকা।
উল্লেখযোগ্য ব্যক্তি
হক (আওয়ামী মুস‌লিম লী‌গের প্রতিষ্ঠাতা সাধারণ সম্পাদক) রা‌কিবুল হাসান রিপন, ডাঃ আব্দুল আওয়াল, তোফাজ্জল হো‌সেন প্রমুখ। আলহাজ্জ্ব আবুল কাশেম সাহেব(সাবেক এমপি টাংগাইল ০৫)
চট্টগ্রাম জংশন রেলওয়ে স্টেশন
চট্টগ্রাম জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলা শহরে অবস্থিত একটি রেলওয়ে স্টেশন। এই স্টেশন থেকে চট্টগ্রাম-কক্সবাজার লাইন শুরু হয়েছে। এই স্টেশনটি চট্টগ্রাম কেবিন স্টেশন নামেও পরিচিত।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়।
পরিষেবা
চট্টগ্রাম জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
মোহাম্মদ ইব্রাহিম (বীর প্রতীক, নোয়াখালী)
জন্ম ও শিক্ষাজীবন
মোহাম্মদ ইব্রাহিমের জন্ম নোয়াখালী জেলার সোনাইমুড়ি উপজেলার সোনাইমুড়ী পৌরসভার অন্তর্গত পাপুয়া মিজিবাড়িতে। তার বাবার নাম হায়দার আলী মিজি এবং মায়ের নাম ছামারফ বানু। তার স্ত্রীর নাম ছলেমা বেগম।
কর্মজীবন
ইপিআরে চাকরি করতেন মোহাম্মদ ইব্রাহিম। ১৯৭১ সালে কর্মরত ছিলেন চট্টগ্রাম ইপিআর সেক্টরের অধীনে। হালিশহরে ছিল সেক্টর হেডকোয়ার্টার। এর অধীনে ছিল তিনটি উইং—১১ ও ১৪ উইং হালিশহরে, ১৭ উইং কাপ্তাইয়ে। ১১ উইংয়ের ইপিআর সদস্যরা কক্সবাজার, টেকনাফ, বরকল ও মাসলংয়ে এবং ১৪ উইংয়ের সদস্যরা সাজেক, ট্যানডং ও রামগড়ে ছিলেন।
মুক্তিযুদ্ধে ভূমিকা
১৯৭১ সালের মার্চ মাসের শুরুতে চট্টগ্রাম ইপিআর সেক্টরের অধীন ইপিআর সদস্যদের চট্টগ্রাম শহরের বিভিন্ন স্থানে অভ্যন্তরীণ নিরাপত্তার জন্য মোতায়েন করা হয়। অল্পসংখ্যক সদস্য থেকে যান সীমান্ত এলাকায়। মুক্তিযুদ্ধ শুরু হলে তারা যুদ্ধে দেন। ২৬ মার্চ থেকে ২৫ এপ্রিল পর্যন্ত ইপিআর বাহিনীর সদস্যরা সংঘবদ্ধ ও বিচ্ছিন্নভাবে চট্টগ্রামের বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন। এসব যুদ্ধে ইপিআর বাহিনীর মুক্তিযোদ্ধারা যথেষ্ট সাহস ও বীরত্ব প্রদর্শন করেন। মোহাম্মদ ইব্রাহিম পরে যুদ্ধ করেন ২ নম্বর সেক্টরের রাজনগর সাব-সেক্টরে। এই সাব-সেক্টরের অধীন এলাকা ছিল বিলোনিয়ার পশ্চিমাঞ্চল, লাকসামের দক্ষিণাঞ্চল, কুমিল্লার চৌদ্দগ্রাম-লাঙ্গলকোট, ফেনী জেলার অংশবিশেষ এবং নোয়াখালী জেলার কিছু অংশ। রাজনগর সাব-সেক্টর এলাকায় অসংখ্য যুদ্ধ সংঘটিত হয়। মোহাম্মদ ইব্রাহিম বেশ কয়েকটি যুদ্ধে অংশ নিয়ে সাহসিকতার পরিচয় দেন।
সুজান সার‍্যান্ডন
সুজান সার‍্যান্ডন (Susan Sarandon) নামে পরিচিত সুজান অ্যাবিগেল টমালিন (Susan Abigail Tomalin; জন্ম: ৪ অক্টোবর ১৯৪৬) হলেন একজন মার্কিন অভিনেত্রী ও সমাজকর্মী। তিনি একটি করে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার ও দুটি দাভিদ দি দোনাতেল্লো অর্জন করেছেন এবং ছয়টি প্রাইমটাইম এমি পুরস্কার ও নয়টি গোল্ডেন গ্লোব পুরস্কারের মনোনয়ন লাভ করেছেন। অভিনয়ের পাশাপাশি তিনি তার সামাজিক ও রাজনৈতিক কর্মকাণ্ডের জন্য বিশেষভাবে পরিচিত। তিনি ১৯৯৯ সালে ইউনিসেফের শুভেচ্ছা দূত নিযুক্ত হন এবং ২০০৬ সালে অ্যাকশন অ্যাগেইনস্ট হাঙ্গার হিউম্যানিটারিয়ান অ্যাওয়ার্ড লাভ করেন।
সার‍্যান্ডন ১৯৭০ সালে জো চলচ্চিত্র দিয়ে তার অভিনয় জীবন শুরু করেন এবং পরে আ ওয়ার্ল্ড অ্যাপার্ট (১৯৭০-৭১) সোপ অপেরায় অভিনয় করেন। ১৯৭৪ সালে তিনি টিভি চলচ্চিত্র ''এফ. স্কট ফিট্‌জেরাল্ড অ্যান্ড 'দ্য লাস্ট অব দ্য বেলেস'-এ জেল্ডা ফিট্‌জেরাল্ডের যুবতী বয়সের চরিত্রে এবং ১৯৭৫ সালে জনপ্রিয় কাল্ট চলচ্চিত্র দ্য রকি হরর পিকচার শো-এ অভিনয় করেন। তিনি আটলান্টিক সিটি (১৯৮০), থেলমা অ্যান্ড লুইস (১৯৯১), লরেঞ্জোস অয়েল (১৯৯২) ও দ্য ক্লায়েন্ট (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং ডেড ম্যান ওয়াকিং (১৯৯৫) ছবিতে অভিনয় করে একাডেমি পুরস্কার ও স্ক্রিন অ্যাক্টরস গিল্ড পুরস্কার লাভ করেন। এছাড়া তিনি দ্য ক্লায়েন্ট ছবিতে তার কাজের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। তার অন্যান্য উল্লেখযোগ্য চলচ্চিত্র হল প্রিটি বেবি (১৯৭৮), দ্য হাঙ্গার (১৯৮৩), দ্য উইচেস অব ইস্টউইক (১৯৮৭), বুল ডারহাম (১৯৮৮), হোয়াইট প্যালেস (১৯৯০), লিটল উইমেন (১৯৯৪), স্টেপমম (১৯৯৮), এনচেন্টেড (২০০৭), দ্য লাভলি বোনস (২০০৯), ট্যামি (২০১৪), দ্য মেডলার (২০১৫), এবং আ ব্যাড মমস ক্রিসমাস'' (২০১৭)।
প্রারম্ভিক জীবন
সার‍্যান্ডন ১৯৪৬ সালের ৪ঠা অক্টোবর নিউ ইয়র্ক সিটির কুইন্স বরাতে জন্মগ্রহণ করেন। তার মাতা লেনোরা ম্যারি (জন্মনাম: ক্রিস্কিওন; জ. ১৯২৩), এবং পিতা ফিলিপ লেসলি টমালিন (১৯১৭-১৯৯৯) ছিলেন একজন বিজ্ঞাপন নির্বাহী, টেলিভিশন প্রযোজক ও এক-সময়ের নৈশক্লাবের গায়ক। সার‍্যান্ডন তার পিতামাতার নয় সন্তানের মধ্যে সর্বজ্যেষ্ঠ। তার চার ভাই ফিলিপ জুনিয়র, টেরি (১৯ মে ২০১৬), টিম ও ওব্রায়ান; এবং চার বোন মেরেডিথ, বনি, অ্যামান্ডা ও মিসি। তার পিতা ইংরেজ, আইরিশ ও ওয়েলস বংশোদ্ভূত। তার ইংরেজ পূর্বপুরুষগণ লন্ডনের হ্যাকনি এলাকা থেকে আগত এবং তার ওয়েলসীয় পূর্বপুরুষগণ ব্রিজেন্ড থেকে আগত। মায়ের দিক থেকে তিনি ইতালীয় বংশোদ্ভূত, এবং তারা টাসকানি ও সিসিলি অঞ্চল থেকে আগত। সার‍্যান্ডন রোমান ক্যাথলিক ধর্মাবলম্বী এবং তিনি রোমান ক্যাথলিক স্কুলে পড়াশোনা করেন। তিনি নিউ জার্সির এডিসনে বেড়ে ওঠেন, সেখানে তিনি ১৯৬৪ সালে এডিসন হাই স্কুল থেকে পড়াশোনা সম্পন্ন করেন।  তিনি পরে ১৯৬৪ থেকে ১৯৬৮ সালে দ্য ক্যাথলিক ইউনিভার্সিটি অব আমেরিকায় পড়াশোনা করেন, এবং সেখান থেকে নাট্যতত্ত্ব বিষয়ে স্নাতক ডিগ্রি অর্জন করেন ও সেখানে তিনি নাট্যতত্ত্বের কোচ ও শিক্ষক ফাদার গিলবার্ট ভি. হার্টকের সাথে কাজ করতেন।
কর্মজীবন
সার‍্যান্ডন ১৯৬৯ সালে তার স্বামী ক্রিস সার‍্যান্ডনের সাথে জো চলচ্চিত্রের জন্য ডাক পেয়ে তিনি এই চলচ্চিত্রের সেটে যান। ক্রিস তার প্রত্যাশিত চরিত্রটি না পেলেও এই চলচ্চিত্রের একটি প্রধান চরিত্রে সুজানকে নির্বাচন করা হয়। পরে ১৯৭০ থেকে ১৯৭২ সালের মধ্যে তিনি আ ওয়ার্ল্ড অ্যাপার্ট সোপ অপেরায় প্যাট্রিস ক্যালম্যান ও সার্চ ফর টুমরো সোপ অপেরায় সারাহ ফেয়ারব্যাঙ্কস চরিত্রে অভিনয় করেন। ১৯৭৪ সালে তিনি টিভি চলচ্চিত্র ''এফ. স্কট ফিট্‌জেরাল্ড অ্যান্ড 'দ্য লাস্ট অব দ্য বেলেস'-এ জেল্ডা ফিট্‌জেরাল্ডের যুবতী বয়সের চরিত্রে এবং ১৯৭৫ সালে জনপ্রিয় কাল্ট চলচ্চিত্র দ্য রকি হরর পিকচার শো-এ ও রবার্ট রেডফোর্ডের বিপরীতে দ্য গ্রেট ওয়াল্ডো পেপার (১৯৭৫) চলচ্চিত্রের প্রধান চরিত্রে অভিনয় করেন। তিনি লুই মালের পরিচালনায় দুটি চলচ্চিত্রে কাজ করেন, সেগুলো হল প্রিটি বেবি (১৯৭৮) ও আটলান্টিক সিটি'' (১৯৮০) চলচ্চিত্রে কাজ করেন। দ্বিতীয় কাজটির জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
থাম্ব|180px|বাম|[[গ্রম্যান্‌স চাইনিজ থিয়েটারে সার‍্যান্ডনের হাত ও পায়ের ছাপ]] তার সবচেয়ে বিতর্কিত চলচ্চিত্র হল টনি স্কটের দ্য হাঙ্গার (১৯৮৩)। এতে তাকে কাত্রিন দ্যনোভের সাথে সমকামী যৌনসম্পর্কে লিপ্ত হওয়ার দৃশ্যে দেখা যায়। তিনি জ্যাক নিকোলসন, শের, ও মিশেল ফাইফারের সাথে হাস্যরসাত্মক-কল্পনাধর্মী দ্য উইচেস অব ইস্টউইক (১৯৮৭) চলচ্চিত্রে অভিনয় করেন। সার‍্যান্ডনের প্রথম বড় সাফল্য আসে কেভিন কসনার ও টিম রবিন্সের সাথে অভিনীত বুল ডারহাম (১৯৮৮)। ছবিটি বাণিজ্যিক ও সমালোচনামূলকভাবে সফল হয়। শিকাগো সান-টাইমস-এ এক পর্যালোচনায় রজার ইবার্ট সার‍্যান্ডনের অভিনয় সম্পর্কে লিখেন, "আমি জানি না তারা অ্যানি স্যাভয় চরিত্রের জন্য আর কাকে নিতে পারতো, সার‍্যান্ডনের চরিত্রটি তার হৃদয় ও শরীর দিয়ে কাজ করতে প্রতিশ্রুতিবদ্ধ, কিন্তু আমি সন্দিহান সার‍্যান্ডনের চমৎকার অভিনয় ছাড়া এই চরিত্রটি বিকাশ লাভ করতে পারত কিনা।"
তিনি ১৯৯০ সালে হোয়াইট প্যালেস চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৯০-এর দশকে চারটি চলচ্চিত্রে অভিনয় করেন, তন্মধ্যে থেলমা অ্যান্ড লুইস (১৯৯১), লরেঞ্জোস অয়েল (১৯৯২) ও দ্য ক্লায়েন্ট (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং ডেড ম্যান ওয়াকিং (১৯৯৫) ছবিতে সিস্টার হেলেন প্রেজিন চরিত্রে অভিনয় করে একাডেমি পুরস্কার ও স্ক্রিন অ্যাক্টরস গিল্ড পুরস্কার লাভ করেন। দ্য নিউ ইয়র্ক টাইমস-এর জ্যানেট মাসলিন ডেড ম্যান ওয়াকিং চলচ্চিত্রের তার অভিনয়ের প্রসঙ্গে বলেন, "মিস সার‍্যান্ডন লরেঞ্জোস অয়েল ছবিতে একগুঁয়ে মায়ের চরিত্রে কাজের ঝুঁকি নিয়েছিলেন। তিনি তার অভিনয়ে সমবেদনা পাওয়ার ভুল পথ এড়িয়ে গিয়েছেন।" ১৯৯৪ সালে তিনি চলচ্চিত্রে নারী বিভাগে ক্রিস্টাল পুরস্কার লাভ করেন। তিনি দ্য ক্লায়েন্ট ছবিতে তার কাজের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। এছাড়া তিনি লিটল উইমেন (১৯৯৪) এবং স্টেপমম (১৯৯৮) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
গোড্ডা জেলা
থাম্ব|গোড্ডা জেলায় ধানক্ষেত
গোড্ডা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা জ্যৈষ্ঠ ১৩৯০ বঙ্গাব্দে(১৭ই মে ১৯৮৩ খ্রিস্টাব্দে) পুর্বতন সাঁওতাল পরগনা জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর গোড্ডা শহরে অবস্থিত এবং গোড্ডা মহকুমা ও মহাগামা মহকুমা নিয়ে গঠিত৷
নামকরণ
সংস্কৃৃত শব্দ গোড্ডার অর্থ পা, হাটু বা নিম্ন অংশ৷ অনুমান করা যায় রাজমহল পার্বত্য অঞ্চলে পাদদেশে অবস্থিত হওয়া থেকে এই নামটি এসেছে৷ জেলাসদরের নামে জেলাটির নামকরণ করা হয়েছে৷
অবস্থান
জেলাটির উত্তরে বিহার রাজ্যের ভাগলপুর জেলা, উত্তর-পূর্বে (ঈশান) ঝাড়খণ্ড রাজ্যের সাহেবগঞ্জ জেলা, পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা, দক্ষিণ-পূর্বে (অগ্নি) ঝাড়খণ্ড রাজ্যের পাকুড় জেলা, দক্ষিণে ঝাড়খণ্ড রাজ্যের দুমকা জেলা, দক্ষিণ পশ্চিমে (নৈঋত) বিহার রাজ্যের বাঁকা জেলা, পশ্চিমে ঝাড়খণ্ড রাজ্যের বাঁকা জেলা এবং উত্তর-পশ্চিমে (বায়ু) বিহার রাজ্যের ভাগলপুর জেলা অবস্থিত।
জেলাটির আয়তন ২২৬৬ বর্গ কিমি। রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম। জেলার আয়তনের অনুপাত ঝাড়খণ্ড রাজ্যের ২.৮৪%।
ভাষা
গোড্ডা জেলায় প্রচলিত ভাষাসমূহের পাইচিত্র তালিকা নিম্নরূপ -
অর্জুনদাড়া নদী
অর্জুনদাড়া নদী বাংলাদেশের কুড়িগ্রাম জেলায় অবস্থিত একটি নদী। নদীটির দৈর্ঘ্য ১৫ কিলোমিটার।
মদনপুর ইউনিয়ন, বন্দর
মদনপুর ইউনিয়ন বাংলাদেশের ঢাকা বিভাগের নারায়ণগঞ্জ জেলার বন্দর উপজেলায় অবস্থিত একটি প্রশাসনিক এলাকা।
একনজরে মদনপুর ইউনিয়ন পরিষদ
নাম: মদনপুর ইউনিয়ন পরিষদ,বন্দর,নারায়নগঞ্জ।
চেয়ারম্যান:আলহাজ্ব গাজী এম এ সালাম ।
সচিব: ১জন ( মোঃ জাহিদুর রহমান)
সদস্য:১২ জন (৯জন পুরুষ,৩জন মহিলা)।
গ্রাম পুলিশ:10 জন। (১ জন দফাদার, ৯ জন গ্রাম পুলিশ)
লোকসংখ্যা: 37800  জন(পুরুষ19600 জন,নারী  18,200 জন) (জন্ম নিবন্ধন তথ্য অনুসারে)।
ভোটার সংখ্যা: ১২,২৭২ জন (পুরুষজন,নারীজন)।
গ্রামের সংখ্যা: ১৭ টি।
ওয়ার্ড সংখ্যা: ৯ টি।
প্রাথমিক বিদ্যালয়: ৬ টি।
উচ্চমাধ্যামিক বিদ্যালয়: ২ টি।
মাদ্রাসার সংখ্যা: ১৫ টি ।
কলেজের সংখ্যা: ১ টি।
মসজিদের সংখ্যা:৪২ টি।
মন্দিরের সংখ্যা: নাই ।
এতিমখানার সংখ্যা: ৭ টি ।
মৌজার সংখ্যা: ৫ টি ।
মক্তিযোদ্ধার সংখ্যা: ১জন (বর্তমানে জিবীত)
হাসপাতালের সংখ্যা: ৫ টি(সরকারি ১ টি,প্রাইভেট ৩ টি)
পোষ্ট অফিসের সংখ্যা: ১ টি(কোড নং ১৪১১)।
খালওনদী
মদনপুর ইউনিয়ন পরিষদের মধ্যে কেন নদী নাই।  তবে পুরাতন একটি  খাল আছে যাকে “ আড়িআর খাল বলা হয়” ।  এটি কাচপুর শিতলক্ষ্য নদীর থেকে  মদনপুর ইউনিয়ন প্রবেশ করেছে। এটি দৈর্ঘ আনুমানিক 1.5 কিলোমিটার।
বিশেষ অর্জন:
মদনপুর ইউনিয়ণ পরিষদ  বন্দর উপজেলায় ২০১৯ সালে ফুটবল খেলায় চেম্পিয়ান হয়েছে।
মদনপুর ইউনিয়নের মদনপুর রিয়াজুল উলুম আলিম মাদ্রাসা বন্দর উপজেলার শ্রেষ্ঠ শিক্ষা প্রতিষ্ঠান হওয়ার সম্মাননা অর্জন করেছে।
মাতৃস্বার্থে উন্নত ভুমিকা রাখার জন্য বিশেষ ভাবে সম্মানীত করা হয় ইউনিয়ন পরিষদকে।
ব্যাংকের সংখ্যা :
৭ টি। ১। জনতা ব্যাংক ২। কৃষি ব্যাংক ৩। সাউথইস্টব্যাংক ৪। প্রিমিয়ার ব্যাংক ৫। মার্কেনটাইল ৬। ডাচ বাংলা ব্যাংক ৭। ইসলামী ব্যাংক এজেন্ট ব্যাংকিং, ৮। ব্যাংক এশিয়া এজেন্ট ব্যাংকিং(ইউনিয়ন পরিষদের অবস্থিত) ৯। আইএফআইসি ব্যাংক
হাসপাতালের তালিকা
১। মা হাসপাতাল, ২। দ্বি বারাকাহ হাসপাতাল, ৩। ঈশাখা হাসপাতাল, ৪। আল বারাকাহ হাসপাতাল, ১টি সরকারি হাসপাতাল সহ আরও ছোট বড় ক্লিনিক ও ডেন্টাল কেয়ার রয়েছে ।
বাণিজ্যিক প্রতিষ্ঠান:
ভবন: ১। একতা সুপার মর্কেট, ২। কবি বাতেন বাহার সুপার মার্কেট, ৩। ইসলামিয়া সুপার মার্কেট, ৪। মদনপুর শপিং সেন্টার, ৫। হাজী আব্দুল হক সুপার মার্কেট, ৬। নিহাল শপিং । এছাড়া অন্যান্য এলাকায় আরও ছোট বড় মার্কেট রয়েছে ।
প্রতিষ্ঠান: ১। সুরুজ মিয়া গ্রুপ, ২। ইপিলিয়ন, ৩। অলিম্পিক ইন্ডাস্ট্রিজ, ৪। জাহিন নিটওয়্যারস, ৫। জামাল উদ্দিন টেক্সটাইল মিলস, ৬। লারিজ ফ্যাশন লি: উল্লেখযোগ্য সহ আরও প্রতিষ্ঠান রয়েছে ।
আয়তন ও জনসংখ্যা
আয়তন- ৫.৫ বর্গ কি: মি: (প্রায়)
ভোটার সংখ্যা: ১২,২৭২ জন (পুরুষজন,নারীজন)।
লোকসংখ্যা- ৭০০০০ জন প্রায়
গ্রামভিত্তিক লোকসংখ্যা
আদম শুমারী ২০০১ অনুযায়ী
শিক্ষা
১। মদনপুর সরকারি প্রথমিক বিদ্যালয়, ২। দেওয়ানবাগ সরকারি প্রথমিক বিদ্যালয়, ৩। লাউসারি সরকারি প্রথমিক বিদ্যালয়, ৪। পশ্চিম কিওঢালা সরকারি প্রথমিক বিদ্যালয়, ৫। বাগদোবারিয়া সরকারি প্রথমিক বিদ্যালয়, ৬। কাইনোলীভিটা সরকারি প্রথমিক বিদ্যালয় ।
মদনপুর রহমানিয়া উচ্চ বিদ্যালয়
নাগিনা জোহা উচ্চ বিদ্যালয়
আলিম মাদরাসা: মদনপুর রিয়াজুল উলুম আলিম মাদরাসা
নাজিম উদ্দিন ভূইয়া বিশ্ববিদ্যালয় কলেজ
দর্শনীয় স্থান
{| class="wikitable" !# !শিরোনাম !স্থান !কীভাবে যাওয়া যায় !যোগাযোগ !১
Sharif Complex (3rd Floor)
Dhaka-1000, Bangladesh
Tel: +88029581798, 9565371
Fax: +88029570557
RESORT Address
Madanpur, Andhirpar, Bandar,Narayongong, Bangladesh
(Opposite of Nazim Uddin Bhuiyan College)
Cell: +8801975888728, 01746080856
+8801787696528, 01787662295
E-mail: shairagarden2010@gmail.com
F: www.facebook.com/ShairaGardenResort
www.shairagardenresorts.com
উল্লেখযোগ্য ব্যক্তিত্ব
মদনপুর ইউনিয়নের কিছু প্রখ্যাত ব্যক্তি:
জনপ্রতিনিধি
বর্তমান চেয়ারম্যান- এম এ সালাম
চার্লস ডিকেন্স
চার্লস জন হাফ্যাম ডিকেন্স (Charles John Huffam Dickens; জন্ম: ৭ ফেব্রুয়ারি, ১৮১২ – মৃত্যু: ৯ জুন, ১৮৭০) ছিলেন ঊনবিংশ শতকের অন্যতম শ্রেষ্ঠ ইংরেজ ঔপন্যাসিক। তাকে ভিক্টোরিয়ান যুগের শ্রেষ্ঠ ঐতিহাসিক হিসেবে মনে করা হয়। ডিকেন্স জীবদ্দশাতেই তার পূর্বসূরি লেখকদের তুলনায় অনেক বেশি জনপ্রিয়তা ও খ্যাতি অর্জন করতে সক্ষম হয়েছিলেন। মৃত্যুর পরও তার জনপ্রিয়তা অক্ষুণ্ণ থাকে। তার প্রধান কারণ হচ্ছে, ডিকেন্স ইংরেজি সাহিত্যে প্রবাদপ্রতিম বেশ কয়েকটি উপন্যাস ও চরিত্র সৃষ্টি করেছিলেন।